
Par Dienvidkurzemes novada pašvaldības nekustamā īpašuma "Skudras Buividi" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu, 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Dienvidkurzemes novada pašvaldības īpašumā esošo nekustamo īpašumu "Skudras Buividi" (nekustamā īpašuma kadastra Nr. 6482 009 0146) – zemes vienību (zemes vienības kadastra apzīmējums 6482 009 0146) 0,72 ha platībā, būvi (ceļu) "Ceļš Skudras Buividi" (būves kadastra apzīmējums 6482 009 0146 001) un būvi (tiltu) (būves kadastra apzīmējums 6482 009 0146 002) – Priekules pagastā, Dienvidkurzemes novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Dienvidkurzemes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

